Federal Ammunition

Federal Ammunition zo un embregerezh munisionoù stadunanat savet e 1916 e Anoka (Minnesota). Perzh eo bremañ eus ar strollad Vista Outdoor Brands war lec'hienn Vista Outdoor (lennet d'an 23/06/2024).

 Istor 
Krouet e oa bet ar Federal Cartridge and Machine Company e 1916 e Anoka da vare ar Brezel-bed Kentañ evit tennañ splet eus kresk ar goulenn war ar munisionoù er bed. Goude ar brezel e voe serret an uzin, met adprenet e voe 1922 gant Charles L. Horn a adlañsas ar produiñ hag a lakaas an embregerezh da greskiñ dindan an anv Federal Cartridge Corporation. An era ends and a legacy endures war lec'hienn an embregerezh (lennet d'an 23/06/2024) E-pad an Eil Brezel-bed e produas 1,4 milion a gartouchennoù kalibr 12 evit entanañ obuzioù-mortez saoz ha stadunanat. Federal goes to war war lec'hienn an embregerezh (lennet d'an 23/06/2024) Dibaoe fin ar brezel-bed e produ munisionoù armoù-tan hiniennel a bep kalibr evit ar polis pe an dennerien sport dreist-holl.

 Merkoù all 
En e istor en deus produet Federal munisionoù dindan anvioù all evel Red Head, Hawthorne, American Eagle pe Gamble'' Federal under another name war lec'hienn an embregerezh (lennet d'an 23/06/2024).

 Munisionoù 
Un nebeud kartouchennoù a zo bet ijinet gant Federal :

 .224 Valkyrie
 7 mm Backcountry
 .30 Super Carry
 .32 H&R Magnum
 .327 Federal Magnum
 .338 Federal
 .50-120 Federal FireStick

 Daveennoù 

Rummad:Embregerezhioù SUA
Rummad:Embregerezhioù munisionoù
Rummad:Embregerezhioù savet e 1916